Document ID: 32014R1146

UREDBA KOMISIJE (EU) br. 1146/2014
оd 23. listopada 2014.
o izmjeni priloga II., III., IV. i V. Uredbi (EZ) br. 396/2005 Europskog parlamenta i Vijeća u pogledu maksimalnih razina ostataka za antrakinon, benfluralin, bentazon, bromoksinil, klortalonil, famoksadon, imazamoks, metil bromid, propanil i sumpornu kiselinu u određenim proizvodima ili na njima
(Tekst značajan za EGP)
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu (EZ) br. 396/2005 Europskog parlamenta i Vijeća od 23. veljače 2005. o maksimalnim razinama ostataka pesticida u ili na hrani i hrani za životinje biljnog i životinjskog podrijetla i o izmjeni Direktive Vijeća 91/414/EEZ (1), a posebno njezin članak 5. stavak 1., članak 14. stavak 1. točku (a), članak 18. stavak 1. točku (b) i članak 49. stavak 2.,
budući da:
(1)
Maksimalne razine ostataka (MRO) za bentazon, bromoksinil, klortalonil, famoksadon i imazamoks utvrđene su u Prilogu II. i dijelu B Priloga III. Uredbi (EZ) br. 396/2005. MRO-ovi za benfluralin i propanil utvrđeni su u dijelu A Priloga III. toj Uredbi. MRO-ovi za antrakinon, metil bromid i sumpornu kiselinu nisu utvrđeni u Uredbi (EZ) br. 396/2005, a budući da te aktivne tvari nisu uvrštene u Prilog IV. toj Uredbi, primjenjuje se zadana vrijednost od 0,01 mg/kg utvrđena u članku 18. stavku 1. točki (b) te Uredbe.
(2)
Europska agencija za sigurnost hrane, dalje u tekstu: „Agencija”, dostavila je za antrakinon obrazloženo mišljenje o postojećim MRO-ovima u skladu s člankom 12. stavkom 1. Uredbe (EZ) br. 396/2005 (2). Odlukom Komisije br. 2008/986/EZ (3) predviđeno je da se antrakinon ne uvrsti u Prilog I. Direktivi Vijeća 91/414/EEZ (4). Budući da više nije odobrena uporaba antrakinona u Uniji i da nije prijavljeno odobrenje uporabe u trećim zemljama, primjereno je MRO-ove utvrditi na posebnoj granici određivanja ili na zadanoj razini MRO-a u skladu s člankom 18. stavkom 1. točkom (b) Uredbe (EZ) br. 396/2005.
(3)
Agencija je za benfluralin dostavila obrazloženo mišljenje o postojećim MRO-ovima u skladu s člankom 12. stavkom 1. Uredbe (EZ) br. 396/2005 (5). Agencija je preporučila da se snize MRO-ovi za salatu, širokolisnu endiviju, rikolu, cikoriju, grah (svježi, s mahunama), grah (svježi, bez mahuna), grašak (svježi, s mahunama), grašak (svježi, bez mahuna), leću, grah (sušeni), grašak (sušeni), suncokretovo sjeme, sjeme repice, ječam u zrnu, pšenicu u zrnu i korijen cikorije. Agencija je preporučila da se zadrže postojeći MRO-ovi za određene proizvode. Agencija je zaključila da u pogledu MRO-ova za češnjak, rajčicu, krastavac, dinju i kikiriki informacije nisu dostupne i da je potrebno da osobe koje upravljaju rizikom izvrše daljnje razmatranje. MRO-ove za te proizvode potrebno je utvrditi na posebnoj granici određivanja ili na zadanoj razini MRO-a u skladu s člankom 18. stavkom 1. točkom (b) Uredbe (EZ) br. 396/2005.
(4)
Agencija je za bentazon dostavila obrazloženo mišljenje o postojećim MRO-ovima u skladu s člankom 12. stavkom 2. Uredbe (EZ) br. 396/2005 u vezi s njezinim člankom 12. stavkom 1 (6). Agencija je predložila da se izmijeni definicija ostatka. Agencija je preporučila da se snize MRO-ovi za češnjak, ljutiku, začinsko bilje, grah (svježi, bez mahuna), grašak (svježi, s mahunama), grašak (svježi, bez mahuna), kikiriki, proso, perad (meso, mast i jetra) i ptičja jaja. Agencija je preporučila da se zadrže postojeći MRO-ovi za određene proizvode. Agencija je zaključila da u pogledu MRO-ova za krumpir, poriluk, biljne infuzije (sušene, listovi), svinje (meso, mast, jetra i bubrezi), goveda (meso, mast, jetra i bubrezi), ovce (meso, mast, jetra i bubrezi), koze (meso, mast, jetra i bubrezi) i mlijeko (kravlje, ovčje i kozje) određene informacije nisu dostupne i da je potrebno da osobe koje upravljaju rizikom izvrše daljnje razmatranje. Budući da nema rizika za potrošače, MRO-ove za te proizvode potrebno je utvrditi u Prilogu II. Uredbi (EZ) br. 396/2005 na postojećoj razini ili na razini koju odredi Agencija. Ti će se MRO-ovi preispitati, a pri preispitivanju uzet će se u obzir informacije koje budu dostupne unutar dvije godine nakon objave ove Uredbe. Agencija je zaključila i da u pogledu MRO-ova za mladi luk, krastavac, sjemenke maka i soju informacije nisu dostupne i da je potrebno da osobe koje upravljaju rizikom izvrše daljnje razmatranje. MRO-ove za te proizvode potrebno je utvrditi na posebnoj granici određivanja ili na zadanoj razini MRO-a u skladu s člankom 18. stavkom 1. točkom (b) Uredbe (EZ) br. 396/2005.
(5)
Agencija je za bromoksinil dostavila obrazloženo mišljenje o postojećim MRO-ovima u skladu s člankom 12. stavkom 2. Uredbe (EZ) br. 396/2005 u vezi s njezinim člankom 12. stavkom 1 (7). Agencija je predložila da se izmijeni definicija ostatka. Agencija je preporučila da se snize MRO-ovi za češnjak, luk, ljutiku, slatki kukuruz, šparogu, poriluk i sjemenke lana. Agencija je preporučila da se zadrže postojeći MRO-ovi za određene proizvode. Agencija je zaključila da u pogledu MRO-a za hmelj određene informacije nisu dostupne i da je potrebno da osobe koje upravljaju rizikom izvrše daljnje razmatranje. Budući da nema rizika za potrošače, MRO za taj proizvod potrebno je utvrditi u Prilogu II. Uredbi (EZ) br. 396/2005 na postojećoj razini ili na razini koju odredi Agencija. Taj će se MRO preispitati, a pri preispitivanju uzet će se u obzir informacije koje budu dostupne unutar dvije godine nakon objave ove Uredbe.
(6)
Agencija je za klortalonil dostavila obrazloženo mišljenje o postojećim MRO-ovima u skladu s člankom 12. stavkom 2. Uredbe (EZ) br. 396/2005 u vezi s njezinim člankom 12. stavkom 1 (8). Agencija je zaključila da u pogledu MRO-ova za jabuku, krušku, dunju, mušmulu, japansku mušmulu, marelicu, breskvu, stolno i vinsko grožđe, jagodu, ogrozd, bananu, papaju, krumpir, mrkvu, celer korjenaš, hren, pastrnjak, korijen peršina, bijeli korijen, repu, češnjak, luk, ljutiku, mladi luk, rajčicu, patlidžan, krastavac, mali krastavac za kiseljenje, talijansku tikvicu, dinju, bundevu, lubenicu, cvjetaču, kelj pupčar, glavati kupus, lišće celera, peršin, grah (svježi, s mahunama), grah (svježi, bez mahuna), grašak (svježi, s mahunama), grašak (svježi, bez mahuna), leću (svježu), šparogu, celer, poriluk, kultivirane gljive, grah (sušeni), leću (sušenu), grašak (sušeni), lupine (sušene), kikiriki, ječam u zrnu, zob u zrnu, pšenicu u zrnu, raž u zrnu, hmelj, svinje (meso, mast, jetra i bubrezi), goveda (meso, mast, jetra i bubrezi), ovce (meso, mast, jetra i bubrezi), koze (meso, mast, jetra i bubrezi), perad (meso, mast i jetra), mlijeko (kravlje, ovčje i kozje) i ptičja jaja određene informacije nisu dostupne i da je potrebno da osobe koje upravljaju rizikom izvrše daljnje razmatranje. Budući da nema rizika za potrošače, MRO-ove za te proizvode potrebno je utvrditi u Prilogu II. Uredbi (EZ) br. 396/2005 na postojećoj razini ili na razini koju odredi Agencija. Ti će se MRO-ovi preispitati, a pri preispitivanju uzet će se u obzir informacije koje budu dostupne unutar dvije godine nakon objave ove Uredbe.
(7)
Agencija je za famoksadon dostavila obrazloženo mišljenje o postojećim MRO-ovima u skladu s člankom 12. stavkom 2. Uredbe (EZ) br. 396/2005 u vezi s njezinim člankom 12. stavkom 1 (9). Agencija je preporučila da se snizi MRO za zob u zrnu. Agencija je preporučila da se zadrže postojeći MRO-ovi za određene proizvode. Agencija je zaključila da u pogledu MRO-ova za sjeme repice, svinje (meso, mast, jetra i bubrezi), goveda (meso, mast, jetra i bubrezi), ovce (meso, mast, jetra i bubrezi), koze (meso, mast, jetra i bubrezi), perad (meso, mast i jetra), mlijeko (kravlje, ovčje i kozje) i ptičja jaja određene informacije nisu dostupne i da je potrebno da osobe koje upravljaju rizikom izvrše daljnje razmatranje. Budući da nema rizika za potrošače, MRO-ove za te proizvode potrebno je utvrditi u Prilogu II. Uredbi (EZ) br. 396/2005 na postojećoj razini ili na razini koju odredi Agencija. Ti će se MRO-ovi preispitati, a pri preispitivanju uzet će se u obzir informacije koje budu dostupne unutar dvije godine nakon objave ove Uredbe.
(8)
Agencija je za imazamoks dostavila obrazloženo mišljenje o postojećim MRO-ovima u skladu s člankom 12. stavkom 2. Uredbe (EZ) br. 396/2005 u vezi s njezinim člankom 12. stavkom 1 (10). Agencija je zaključila da u pogledu MRO-ova za grah (svježi, s mahunama), grašak (svježi, bez mahuna), grah (sušeni), leću (sušenu), grašak (sušeni), suncokretovo sjeme, sjeme repice, soju, kukuruz, rižu, svinje (meso, mast, jetra i bubrezi), goveda (meso, mast, jetra i bubrezi), ovce (meso, mast, jetra i bubrezi), koze (meso, mast, jetra i bubrezi) i mlijeko (kravlje, ovčje i kozje) određene informacije nisu dostupne i da je potrebno da osobe koje upravljaju rizikom izvrše daljnje razmatranje. Budući da nema rizika za potrošače, MRO-ove za te proizvode potrebno je utvrditi u Prilogu II. Uredbi (EZ) br. 396/2005 na postojećoj razini ili na razini koju odredi Agencija. Ti će se MRO-ovi preispitati, a pri preispitivanju uzet će se u obzir informacije koje budu dostupne unutar dvije godine nakon objave ove Uredbe.
(9)
Agencija je za metil bromid dostavila obrazloženo mišljenje o postojećim MRO-ovima u skladu s člankom 12. stavkom 1. Uredbe (EZ) br. 396/2005 (11). Odlukom Komisije br. 2008/753/EZ (12) predviđeno je da se metil bromid ne uvrsti u Prilog I. Direktivi 91/414/EEZ, a Odlukom Komisije 2011/120/EU (13) neuvrštenje je potvrđeno. Nije prijavljeno odobrenje uporabe u trećim zemljama. Zadane razine MRO-ova za metil bromid ne mogu se utvrditi u nadzornim laboratorijima te stoga nije primjereno utvrditi MRO-ove za tu tvar. Međutim, metil bromid prirodno se pretvara u bromid ion za koji su već utvrđeni MRO-ovi mjerljivi u nadzornim laboratorijima.
(10)
Agencija je za propanil dostavila obrazloženo mišljenje o postojećim MRO-ovima u skladu s člankom 12. stavkom 2. Uredbe (EZ) br. 396/2005 u vezi s njezinim člankom 12. stavkom 1 (14). Odlukom Komisije br. 2008/769/EZ (15) predviđeno je da se propanil ne uvrsti u Prilog I. Direktivi 91/414/EEZ, a Provedbenom uredbom Komisije (EU) br. 1078/2011 (16) neuvrštenje je potvrđeno. Budući da više nije odobrena uporaba propanila u Uniji i da nije prijavljeno odobrenje uporabe u trećim zemljama, primjereno je MRO-ove utvrditi na granici određivanja ili na zadanoj razini MRO-a u skladu s člankom 18. stavkom 1. točkom (b) Uredbe (EZ) br. 396/2005. Stoga je u skladu s člankom 17. Uredbe (EZ) br. 396/2005 u vezi s njezinim člankom 14. stavkom 1. točkom (a) MRO-ove za propanil utvrđene u Prilogu III. potrebno izbrisati.
(11)
Agencija je za sumpornu kiselinu dostavila obrazloženo mišljenje u skladu s člankom 12. stavkom 1. Uredbe (EZ) br. 396/2005 (17). Odlukom Komisije br. 2008/937/EZ (18) predviđeno je da se sumporna kiselina ne uvrsti u Prilog I. Direktivi 91/414/EEZ. Uzimajući u obzir nisku toksičnost sumporne kiseline, Agencija nije preporučila utvrđivanje MRO-ova. Stoga je sumpornu kiselinu primjereno uvrstiti u Prilog IV. Uredbi (EZ) br. 396/2005.
(12)
Komisija je zatražila mišljenje referentnih laboratorija Europske unije za ostatke pesticida o potrebi prilagođavanja određenih razina analitičkog određivanja. Za neke tvari ti su laboratoriji zaključili da je zahvaljujući tehnološkom razvoju za određene proizvode potrebno utvrditi posebne razine analitičkog određivanja.
(13)
Na temelju obrazloženih mišljenja Agencije i uzimajući u obzir čimbenike relevantne za pitanje koje se razmatra potrebne izmjene MRO-ova ispunjavaju zahtjeve iz članka 14. stavka 2. Uredbe (EZ) br. 396/2005.
(14)
Uredbu (EZ) br. 396/2005 potrebno je stoga na odgovarajući način izmijeniti.
(15)
Kako bi se omogućilo uobičajeno stavljanje na tržište, prerada i potrošnja proizvoda, ovom je Uredbom potrebno utvrditi prijelazne odredbe za proizvode koji su zakonito proizvedeni prije izmjene MRO-ova i za koje postoje informacije kojima se pokazuje da je zadržana visoka razina zaštite potrošača.
(16)
Potrebno je državama članicama, trećim zemljama i subjektima u poslovanju s hranom ostaviti razuman rok prije početka primjene izmijenjenih MRO-ova kako bi se mogli pripremiti za ispunjavanje novih zahtjeva koji proizlaze iz izmjene MRO-ova.
(17)
Putem Svjetske trgovinske organizacije zatraženo je mišljenje trgovačkih partnera Unije o novim MRO-ovima te su njihove napomene uzete u obzir.
(18)
Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja,
DONIJELA JE OVU UREDBU:
Članak 1.
Prilozi II., III., IV. i V. Uredbi (EZ) br. 396/2005 mijenjaju se u skladu s Prilogom ovoj Uredbi.
Članak 2.
Uredba (EZ) br. 396/2005 kako je glasila prije nego što je izmijenjena ovom Uredbom nastavlja se primjenjivati na proizvode koji su zakonito proizvedeni prije 18. svibnja 2015.
Članak 3.
Ova Uredba stupa na snagu dvadesetog dana od dana objave u Službenom listu Europske unije.
Međutim, primjenjuje se od 18. svibnja 2015.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 23. listopada 2014.

Labels: 1
17
0
3
6